1598.

Godina **1598** (**[[rimski brojevi|MDXCVIII]]**) bila je redovna godina koja počinje u četvrtak po gregorijanskom kalendaru odn. redovna godina koja počinje u nedjelju po 10 dana zaostajućem julijanskom kalendaru.

## Događaji
* 17. 1. (7. 1. po j.k.) - Umro poslednji rjurikovski vladar Rusije Fjodor I.; ovo se smatra početkom 20-godišnjeg Vremena nevolja.
* 13. 2. - Senjski uskoci se iskrcali u šibenskom kotaru, zatim u turskoj oblasti oteli 8.000 komada stoke - progoni ih providur Giovanni Bembo.
* 27. 2. (17. 2. po j.k.) - Zemski sobor za cara izabrao Borisa Godunova, šuraka Fjodora I (do 1605, krunisan u septembru).
* 27. 2. - Uskoci na povratku iz Dalmacije poubijali Arbanase u Krku i oslobodili drugove sa galija; zatim kod Omišlja opljačkali još nekoliko brodova.
* ožujak - Bembo bombardirao Novi Vinodolski, zatim prijeti Senju (blokirano i austrijsko i hrvatsko primorje).
* 29. 3. - Dugi rat: Adolf von Schwarzenberg povratio **[[Győr]]** posle četiri godine turske vlasti.
* 13. 4. - Nanteski edikt Anrija IV daje hugenotima jednaka prava kao i katolicima u Francuskoj. Mnogi smatraju da su time završeni Francuski religiozni ratovi (edikt povučen 1685).
* 10. 4. - Erdeljski knez Žigmund Batori prvi put daje ostakvu, u korist cara i kralja Rudolfa (u zamjenu dobija "šleske vojvodine Opolje i Ratibor").
* travanj - Oko 500 "Vlaha" prešlo na habsburšku stranu u Slavoniji, kapetan Laibacher moli za njih Poganac kod Koprivnice.
* 30. 4. - Juan de Oñate polaže pravo u ime Španije na prostor Novog Meksika.
* 2. 5. - Franko-španski rat (1595-1598) okončan Mirom iz Vervinsa: španski kralj Filip II. priznaje Anrija IV za kralja Francuske.
* 9. 6. - Mihaj Hrabri se zakleo na vernost kralju Rudolfu.
* avgust? - Rusko osvajanje Sibira: blizu reke Ob poražen Kučuma, čime je dokrajčen Sibirski Kanat.
* 26. 8. - Sabor u Krapini: ban Ivan II. Drašković privolio dostojanstvenike da povuku ostavke koje su dali jer je nadvojvoda Maksimilijan tražio mimo zakona od njih da plate ratni porez.
* 10. 9. - Vlaški vojvoda Mihaj Hrabri opseda Nikopolj; u ovo vreme je zauzeo Vidin.
** Bugari dižu Prvi trnovski ustanak, među organizatorima su i dubrovački trgovci (Pavle Đorđić i braća Sorkočević), Turci ga brzo guše.
** Kozaci u dogovoru sa Srbima zauzeli Kladovo na Dunavu.
* 13. 9. - Filip III. je novi kralj Španije i Portugala (do 1621).
* 17. 9. - Herberstein, ban Drašković i Lenković provalili u dogovoru sa Vlasima u tursku Slavoniju, kod Cernika razbijeni Turci i grad razrušen; sa sobom poveli 500 Vlaha.
* 18. 9. - Umro japanski kancelar Toyotomi Hideyoshi - ostavlja za sobom malog sina uz Savet pet starešina u kome je najmoćniji Tokugawa Ieyasu.
* 25. 9. - Bitka kod Stångebroa: katolički poljsko-litvansko-švedski kralj Sigismund III Vasa poražen od svog protestantskog strica Karla što će dogodine dovesti do njegovog zbacivanja u Švedskoj.
* jesen - Druga nizozemska ekspedicija prema Indoneziji: zalutali dio flote naišao na Mauricijus kojem su dali ime.
* oktobar - Žigmund Batori se predomislio, pa prepušta presto rođaku kardinalu Andriji Batoriju (ili sljedećeg ožujka?), što će dovesti do rata sa Habsburzima i Vlaškom.
* listopad - Habsburška vojska napala Budim, uzela donji grad sa 40 topova ali odbijeni od gornjeg grada; istovremeno Saturdži-paša napada Veliki Varadin, takođe neuspješno, mora se 3. 11. vratiti u Beograd s pobunjenim janičarima.
* studeni - Vlaški Dragula-aga prelazi u habsburšku Slavoniju, naseljava se u Ivaniću.
* 16. 12. - Pomorska bitka kod Noryanga je kinesko-korejska pobeda koja okončava Imdžinski rat, japansku invaziju poluostrva.
* 21. 12. - Bitka kod Curalabe je težak poraz Španaca od Araukanaca, koji zaustavlja kolonizaciju dela Čilea sve do Okupacije Araukanije (1861-83); sledi "Uništenje sedam gradova" u južnom Čileu.
* 24. 12. - Poplava odnela polovinu rimskog *[[Ponte Rotto]]*, starog Emilijevog mosta.

### Tokom/tijekom godine
* Mnoga srpska sela iz oblasti Subotice, Baje i Sombora se sklonila u okolinu Ostrogona (zbog provale Tatara, zatim ovde dolaze Bunjevci).
* U Velesu posečen arhiepiskop Valom.
* Objavljena *Astronomiae instauratae mechanica* Tycho Brahea.
* Izvedena "Dafne" Jacopa Perija, koja se smatra prvom operom.
* Persijski šah Abas Veliki premestio prestonicu iz Kazvina u Isfahan.

## Rođenja

* 13. 1. - François Mansart, arhitekta († 1666)
* 17. travnja - Giovanni Battista Riccioli, talijanski astronom
* 6. srpnja - Kirsten Munk, druga supruga Kristijana IV. od Danske
* 7. studeni - Francisco de Zurbarán, španjolski slikar († 1664)
* 7. prosinca - Gian Lorenzo Bernini, talijanski kipar, graditelj i slikar († 1680.)

## Smrti

* 17. siječnja - Fjodor I., car Rusije (* 1557)
* 10. travnja - Anna Guarini, talijanska pjevačica
* 28. lipnja - Abraham Ortelius, geograf i kartograf (* 1527)
* 13. rujna - Filip II., kralj Španjolske (* 1527.)
* 18. 9. - Toyotomi Hideyoshi, kancelar Japana (* 1536)
* Ahmed Sudi Bosnevi, prevodilac iz Bosne
* Vahdeti iz Dobruna, pjesnik, sufija
* Ambrozije Kapić, barski nadbiskup

## Reference

;Literatura
* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
* *Historija naroda Jugoslavije II*, Školska knjiga Zagreb, 1959

## Vanjske veze